**PREDHODNO FINANCIRANJE**

Upravičenec vloži vlogo:

* izpolni tabelo Vloga za plačilo predhodnega financiranja in izpolni vsa modro označena polja – vloga je dostopna na spletni strani [ARSKTRP](https://www.gov.si/zbirke/storitve/vlaganje-zahtevkov-za-izplacilo-za-ukrep-informiranja-o-kmetijskih-proizvodih-in-njihovo-promocijo-na-notranjem-trgu-in-v-tretjih-drzavah/#:~:text=Namen%20ukrepa%20kmetijske%20politike%20je%20finan%C4%8Dno%20podpreti%20upravi%C4%8Dence,kmetijskih%20proizvodov%20in%20%C5%BEivil%20ter%20na%C4%8Dinov%20njihove%20proizvodnje.);
* priloži Jamstvo (varščino) za predhodno financiranje – obrazec ni predviden, naj bo pa iz predloženega jamstva razvidno:
  + podatki o garantu – banki: matična številka, davčna številka, naziv, sedež, poravnalni račun, podpis oz. žig banke;
  + jamstvu (varščini) mora biti priložena kopija seznama pooblaščenih podpisnikov varščin banke (finančne ustanove) – garant ali drugo dokazilo o avtentičnosti podpisnikov varščine
  + podatki o upravičencu varščine oz. da je varščina izdana v korist države RS oz. organa v sestavi: ARSKTRP, Dunajska 160, 1000 Ljubljana;
  + znesek varščine mora biti enak znesku zahtevane višine predhodnega financiranje;
  + datum veljavnosti bančne garancije mora biti vsaj 3 leta + 6 mesecev od začetka izvajanja programa oz. od datuma veljavnosti sporazuma o sofinanciranju.

**Obrazložitev predhodnega financiranja:**

Namen predhodnega financiranja je upravičencem zagotoviti likvidnostna sredstva.

Predhodno financiranje znaša **največ 20% najvišjega finančnega prispevka Unije** v skladu s 15.členom Uredbe 1144/2014.

V 30 dneh od datuma podpisa sporazuma lahko upravičenec, organu, ki dodeli sredstva, pošlje vlogo za plačilo **predhodnega financiranja**, skupaj s finančnim jamstvom za predhodno financiranje (člen 23.1 Sporazuma o sofinanciranju).

##### 

**Jamstvo za predhodno financiranje**

Upravičenci morajo predložiti jamstvo za predhodno financiranje v skladu s časovnico in zneski iz podatkovnega lista, če to zahteva organ, ki dodeli sredstva (glej točko 4.2 podatkovnega lista Sporazuma o sofinanciranju).

**Znesek jamstva za predhodno financiranje mora biti enak znesku zahtevanega zneska predhodnega financiranja.**

Koordinator mora organu, ki dodeli sredstva, finančno jamstvo predložiti skupaj z vlogo za plačilo predhodnega financiranja.

Jamstvo mora biti v skladu s poglavjem IV Delegirane uredbe Komisije (EU) št. 907/2014 in izpolnjevati naslednje pogoje:

* jamstvo mora izdati banka ali pooblaščena finančna institucija s sedežem v EU ali – če tako zahteva koordinator in sprejme organ, ki dodeli sredstva – tretja oseba ali banka ali finančna institucija s sedežem zunaj EU, ki nudi enakovredno jamstvo;
* izdajatelj jamstva je izdajatelj jamstva na prvi poziv in od organa, ki dodeli sredstva, ne bo zahteval, naj najprej ukrepa proti glavnemu dolžniku (tj. zadevnemu upravičencu), ter
* jamstvo mora izrecno ostati veljavno do končnega plačila, in če se končno plačilo opravi kot izterjava, še tri mesece po tem, ko je bil zaznamek o nastanku terjatve poslan upravičencu. Jamstvo se sprosti v mesecu, ki sledi.

**Časovnica poročanja in plačil:**

* **Rok za vložite vloge za plačilo predhodnega financiranja: v 30 dneh od začetka veljavnosti sporazuma:**
  + Od dneva podpisa zadnje pogodbene stranke
* **Rok za plačilo predhodnega financiranja: v 30 dneh (od spodnjih možnosti se upošteva poznejši datum):**
  + **Od 10. dneva pred datumom začetka ukrepa** – sporazum začne veljati z dnem podpisa zadnje pogodbene stranke. Datum začetka izvajanja ukrepa pa se začne s 1. dnem meseca, ki sledi mesecu podpisa Sporazuma. Lahko pa se upravičenec in organizacija predlagateljica dogovorita o drugem fiksnem datumu začetka izvajanja ukrepov, glede na sezonsko naravo projekta. A ta datum je lahko zamaknjen največ 6 mesecev po podpisu Sporazuma in o tem se obvesti EK.
  + **Od datuma prejema jamstva za predhodno financiranje**.

Plačila predhodnega financiranja (ali njihovi deli) se lahko pobotajo (brez soglasja upravičencev) z zneski, ki jih upravičenec dolguje organu, ki dodeli sredstva, v višini do zneska, dolgovanega navedenemu upravičencu.

Plačila se ne izvedejo v primeru prekinitve plačilnega roka ali ustavitve plačil (glej člena 29 in 30 Sporazuma o sofinanciranju).

Z odstopanjem od odstavkov 1 in 5 člena Uredbe 1144/2014 lahko organizacije predlagateljice s sedežem v državah članicah, ki prejemajo finančno pomoč v skladu s členom 15(3) Uredbe (EU) Št. 1144/2014, vlogo za predplačilo vložijo v dveh delih. Vložniki, ki želijo izkoristiti to možnost, zaprosijo za prvi del svojega predplačila v roku iz odstavka 1 tega člena. Vloga za preostali del predplačila se lahko vloži šele, ko je potrjen prvi del predplačila.